**Vállalkozó neve: …………………………………**

**Munka megnevezése:……………………………...**

**Munkavégzés időszaka:…………………………..**

**HC kapcsolattartó:………………………………**

**Szolgáltatókra/Vállalkozásokra vonatkozó munka- és tűz-, valamint környezetvédelmi és energiahatékonysági követelmények a HungaroControl Zrt. létesítményeiben**

# Alapelvek

A HungaroControl Zrt. területén (telephelyein) végzett tevékenységeket az érvényes környezetvédelmi, munkavédelmi, tűzvédelmi, biztonsági és higiéniai előírások betartása mellett szabad csak végezni.

A vonatkozó jogszabályi előírások mellett a HungaroControl Zrt. területén/telephelyein kötelezően betartandó előírások a HungaroControl Zrt. mindenkori Tűzvédelmi és Munkavédelmi Szabályzatai.

A szolgáltató/vállalkozó köteles a HungaroControl Zrt. Környezetvédelmi, valamint Energia politikáját megismerni, munkája során az abban foglalt elveket követni.

A tevékenységekhez használt területet és épületeket a munka jellegéhez mérten a lehető legnagyobb rendben és folyamatosan tisztán kell tartani, baleset, tűzeset és környezetszennyezés megelőzését, az egészséges és biztonságos munkavégzés körülményeit biztosítani. Partner tevékenységét köteles úgy végezni, hogy személyi sérülés, illetve az ingatlanon kár ne keletkezzen.

A HungaroControl Zrt. területén (telephelyein) tevékenykedők kötelesek:

* törekedni az általuk használt energia és víz hatékony használatára, valamint a veszélyes anyag felhasználásának minimalizálására,
* tevékenységük során a környezetre kisebb kockázatot jelentő anyagokat használni,
* mindent elkövetni a zaj- és rezgéshatás csökkentése érdekében, illetve szükség esetén ideiglenes határérték túllépési engedélyt beszerezni,
* gondoskodni arról, hogy szennyező anyag csapadékvíz, szennyvíz csatornába, víznyelő aknába, árokba vagy szikkasztó aknába ne kerüljön, a környezetszennyező anyagok ilyen helyre történő bejutását megakadályozzák.
* Vállalkozó a munkavégzés során köteles minden rendkívüli körülményről és káreseményről értesíteni a HungaroControl Zrt. létesítmény-felügyeleti szakterületét a papp.zoltan@hungarocontrol.hu e-mail címen, (tel: +36-1-293-4434), valamint a diszpécser szolgálatot a diszpecser@hungarocontrol.hu e-mail címen (tel: +36-1-293-4545).
* Vállalkozó a napi munkavégzés megkezdése előtt és a napi munkavégzés befejezése után köteles a napi munkát bejelenteni a diszpécser szolgálatnál személyesen az ANS II. fsz. 141-es helyiségben (létesítmény-felügyeleti diszpécser központban) vagy a diszpecser@hungarocontrol.hu e-mail címen (tel: +36-1-293-4545).

# Munka és Tűzvédelmi követelmények

* A HungaroControl Zrt területén (telephelyein) munkát végző összes szervezet és cég/vállalkozás minden munkavállalójának az egészséget nem veszélyeztető és biztonságos munkavégzés követelményeinek teljesítése érdekében rendelkeznie kell egyéni védőeszközzel. Ezt minden munkavállalónak, saját munkáltatója biztosítja, de esetenként a HungaroControl Zrt. területén (telephelyein) az üzemeltető is előírhatja bizonyos eszközök, felszerelések használatát, adott munkaterületeken. Minden olyan megoldást előnyben kell részesíteni (kollektív védőeszközök, szervezési intézkedések) az egyéni védőeszközökkel szemben, amelyek több személy egyidejű védelmét biztosítják.
* A Vállalkozó a vonatkozó munkára elkészíti a munkavédelmi Kockázat értékelést, amennyiben jogszabály előírja, a kivitelezési munkákhoz a Biztonsági és egészségvédelmi tervet, ezeket a munka és tűzvédelmi szakreferensnek tájékoztatásként megküldi. (rita.bogenfurst@hungarocontrol.hu)
* Tűzveszélyes munkafolyamat megkezdése előtt, az esetleges keletkező tűz oltásának megkezdésére alkalmas eszközöket kell készenlétbe tartani.
* Azokon a helyeken, ahol tűzveszélyes munkát kívánnak végezni, eseti tűzgyújtási engedélyt kell kérni, a 4. oldal szerinti tartalommal a munka vezetőjének a munka megkezdése előtt 8 nappal a HungaroControl Zrt. munka és tűzvédelmi szakreferensétől (rita.bogenfurst@hungarocontrol.hu). A kérelemmel egy időben a munkát végzők tűzvédelmi szakvizsga bizonyítvány másolatát is előzetesen megküldi. A HungaroControl Zrt. területén (telephelyein) területén a kijelölt dohányzó helyeken kívül TILOS a dohányzás és engedély nélkül a nyílt láng használata, ide értve a flexelést is.
* Azokon a területeken, ahol automatikus tűzjelző van kiépítve, a poros és az oldószer kipárolgásával járó tevékenységek végzése előtt 8 nappal, 4. oldal szerinti tartalommal, a tűzjelző rendszer bénítását kell kérvényezni (rita.bogenfurst@hungarocontrol.hu). Közvetlenül a munkakezdés előtt a jelzőrendszerek kikapcsolását kell kérni a HungaroControl Zrt. Diszpécser szolgálatától (tel.: +36-1-293-4545). A napi munka végét le kell jelenteni és a tűzjelző rendszer visszakapcsolását szintén a HungaroControl Zrt. diszpécser szolgálatától kell kérni.
* Aki tüzet vagy annak közvetlen veszélyét észleli, köteles azt haladéktalanul a kézi jelzésadók aktiválásával és telefonon a területileg illetékes tűzoltóságnak jelezni. Tűz jelzésére az Igló utcai telephelyen, belső telefonokon az 55-ös mellék, vagy vezetékes telefonról a +36-1-296-8485 telefonszám használható! Vidéki telephelyeken a 112 vagy 105-ös telefonszámon lehet tűzjelzést adni. Tűz esetén szükséges a HungaroControl Zrt. diszpécser szolgálatának tájékoztatása (tel.: +36-1-293-4545) is.
* Minden munkavállaló köteles haladéktalanul értesíteni a közvetlen munkahelyi vezetőjét az őt ért munkabalesetről. Amennyiben a sérült valamilyen okból a baleset bejelentésében akadályoztatva van, akkor a balesetet észlelő személy köteles azt megtenni. A munkahelyi vezetővel egy időben a munkabalesetet tájékoztatásként kérjük a HungaroControl Zrt. munka és tűzvédelmi szakreferensének (tel.:+36 30 955 3156) is bejelenteni, hogy segíthessük adott esetben a hatóságok helyszínre jutását.
* A HungaroControl Zrt. területén (továbbá munkába indulás előtt, útközben, készenlétben) szeszes italt és egyéb olyan tudatmódosító szert, amely a munkavégzés biztonságát befolyásolja fogyasztani TILOS! Az ittas és a munkatevékenységében gátolt munkavállalót a munkahelyről haladéktalanul el kell távolítani. A HungaroControl Zrt a Házirend 2.7 pontja alapján megtilthatja a biztonsági kockázatot jelentő személyek belépését
* A munkavállaló csak olyan tevékenységet folytathat, amelyhez rendelkezik a megfelelő szakmai és munkavédelmi ismeretekkel. Kivételt képeznek a rendkívüli események, a balesetek megelőzését, az elsősegélynyújtást vagy a jelentős vagyoni kár elhárítását célzó tevékenységek, amikor minden munkavállalónak az érvényes utasítások, illetve a legjobb tudása szerint kell eljárni.
* A munkavégzési helyen (műveleti, karbantartási utasítás által) előírt egyéni védőeszközöket a munkavállaló köteles használni. Ezen előírás vonatkozik az érintett területen tartózkodó, munkavégzéssel nem összefüggő, pl.: ellenőrző tevékenységet végző munkavállalókra is.

# környezetvédelmi követelmények

* Amennyiben a szerződés másképpen nem rendelkezik, a szolgáltató/vállalkozó köteles a saját vagy az alvállalkozója tevékenysége során keletkező hulladékokat sajátjaként, a hatályos jogszabályoknak megfelelően gyűjteni, kezelni. Ide értendő a leszállított eszközök, anyagok csomagolóanyagai, göngyölegei is. A hulladékok gyűjtésére saját munkahelyi gyűjtő edényzetről kell gondoskodnia. A HungaroControl Zrt. telephelyein hulladékot csak a munkavégzés idejéig tárolhat.
* Külön írásos megállapodás esetén a szolgáltató/vállalkozó a HungaroControl Zrt. szelektív hulladékgyűjtési előírásait betartva, a HungaroControl Zrt. kihelyezett munkahelyi gyűjtőit használhatja. Amennyiben a HungaroControl Zrt. hulladékgyűjtő edényeit használja, köteles a HungaroControl Zrt. telephelyein bevezetett szelektív hulladékgyűjtési rend szerint eljárni, a hulladékokat hulladék fajtánként a megfelelő gyűjtőedényekben elhelyezni.
* Ha a szolgáltató/vállalkozó a munkavégzéshez veszélyes anyag felhasználást tervezi, akkor az anyagot előre jóváhagyásra be kell jelenteni a biztonsági adatlap átadásával a HungaroControl Zrt. környezetvédelmi megbízottja felé. A tevékenységhez használt veszélyes anyagok, készítmények magyar nyelvű, jogszabályi előírásoknak megfelelő Biztonságtechnikai Adatlapjáról gondoskodnia kell, és az előírásoknak megfelelően minden érintett számára elérhető helyen kell elhelyezni. A veszélyes anyagok veszélyességéről tájékoztatni kell az anyagot használó vagy azzal érintkezésbe kerülő személyeket.
* Amennyiben szolgáltató/vállalkozó olyan tevékenységet folytat, amely során veszélyes anyag használata szükséges, illetve nem zárható ki veszélyes hulladék keletkezése, az esetleges károk azonnali elhárítása érdekében szolgáltató/vállalkozó köteles a helyszínen kármentesítő anyagokat tartani.
* A szolgáltató/vállalkozó az általa okozott környezetvédelmi károkat azonnal kezelni köteles (pl. olajfolyás felitatása és a szennyezett kármentő anyagok veszélyes hulladékként való kezelése). Az okozott környezetvédelmi károkért teljes mértékben felelős, azt köteles saját költségén megszüntetni, illetve a környezeti tényfeltárás és kármentesítés költségeit megtéríteni. Feladata az eredeti környezeti állapot, illetve növényzet helyreállítása.
* Vállalkozó a munkavégzés során köteles minden környezetet érintő rendkívüli körülményről és káreseményről értesíteni a HungaroControl Zrt. környezetvédelmi megbízottját a kornyezetvedelmi.megbizott.ext@hungarocontrol.hu és a papp.zoltan@hungarocontrol.hu e-mail címeken, (tel: +36-1-293-4378 és +36-1-293-4434), valamint a diszpécser szolgálatot a diszpecser@hungarocontrol.hu e-mail címen (tel: +36-1-293-4545).
* A szolgáltató/vállalkozó előzetes egyeztetés alapján köteles a HungaroControl Zrt. környezetvédelmi megbízottját környezetvédelmi ellenőrzés céljából tevékenységi területén fogadni, vele együttműködni.

# Egyéb követelmények

* A HungaroControl Zrt területén (telephelyein) munkát végző összes szervezet és cég/vállalkozás minden munkavállalója köteles a HungaroControl Zrt. Energia politikájában megfogalmazott irányelveket alkalmazni a tevékenysége során.
* A HungaroControl Zrt területén (telephelyein) lévő villamos csatlakozások használata kizárólag a diszpécser szolgálat előzetes tájékoztatása után, illetve engedélyével történhet a repülésbiztonsági kockázatok elkerülése érdekében.

# Ellenőrzés és szankció

A HungaroControl Zrt területén (telephelyein) tevékenykedők kötelesek a fenti előírások betartásának ellenőrzését a HungaroControl Zrt. képviselői számára bármikor feltétel nélkül lehetővé tenni. A fenti előírások be nem tartása esetén a HungaroControl Zrt. a szükséges intézkedéseket a tevékenységet végző költségére megteszi.

A szabályok tevőleges vagy mulasztással elkövetett megszegése szabálysértési eljárást, továbbá a belépésre jogosító engedély bevonását vonhatja maga után. Ezen előírások be nem tartásából eredő mindennemű költség (beleértve az esetleges bírságokat, kármentesítés, kártalanítás költségeit) a tevékenység végzőjét vagy mulasztót terheli.

# NYILATKOZAT

Nevezett fővállalkozó, szerződött partner ezúton kijelentem és tudomásul veszem, hogy a HungaroControl Zrt. területén folytatott minden nemű tevékenységem és munkavállalóim, alvállalkozóim biztonsági és egészségvédelme az Én felelősségi körömbe tartozik.

Kijelentem továbbá, hogy a HungaroControl Zrt. által átadott Házirend kivonatban valamint a jelen dokumentumban található követelményeket maradéktalanul betartom, betartatom, dolgozóimnak, alvállalkozóimnak tovább oktatom.

|  |  |  |  |  |
| --- | --- | --- | --- | --- |
|   | **Cégnév** | **Képviselő** | **Sz. ig. szám** | **Aláírás** |
| 1 |  |  |  |   |
| 2 |  |  |  |   |
| 3 |  |  |  |  |
| 4 |  |  |  |  |

Dátum: 201 . . .

***Kérjük, hogy a a munkakezdésig a fenti oktatási kötelezettségnek tegyen eleget és az oktatásokról készült nyilatkozatot a munkakezdéskor mutassa be!***

**Fontos! Fenti nyilatkozat aláírásáig a HungaroControl Zrt. által üzemeltetett vagy bérelt létesítmények területén semmilyen munka NEM végezhető!**

*A tűzjelző illetve oltórendszer bénítását igénylő munkafolyamatok valamint tűzveszélyes tevékenység kérelmezése*

|  |  |
| --- | --- |
| Munkát végző Vállalkozó megnevezése: |  |
| Mely szerződés keretében történik a munkavégzés: |  |
| HC kapcsolattartó neve: |  |
| A munkafolyamat pontos megnevezése: |  |
| A munkafolyamat tervezett ideje: *év.hó.nap.óra és év.hó.nap.óra között* |  |
| A munkavégzés pontos helye(i):*ANS „\_” ,”\_”számú” \_”helyiség(ek)* |  |
| A munkafolyamat pontos leírása: |  |
| A munkafolyamat nyílt lánggal, hegesztéssel, tűzveszélyes tevékenységgel jár:*tűzgyújtási engedély kiadása szükséges –e:* *igen - nem* |  |
| Tűzveszélyes munkát végző munkavállaló neve:Tűzvédelmi szakvizsga bizonyítványt csatolni kell! |  |